JohanHeinsen/ENO huggingface dataset:
Den Vest-Sjællandske Avis, 1827-01-09
For en Fuldmægtig, som kan forestaae Contoirforretninger, er hos Undertegnede en Condition muelig strax at tiltræde. Hindholm ved Forslevgaard pr. Ringsted, Boss.
Den Vest-Sjællandske Avis, 1827-01-09
Et lidet Partie gode Engelske Koge= og Saaerter af 9 Mk. Skpn., ere at faae tilkiøbs paa Gierdrup, ved Slagelse.
Den Vest-Sjællandske Avis, 1827-01-13
Den Vest-Siællandske Avis, eller Slagelse. Ugeblad. for den uden og indenlandske Historie. for Dagens vigtigste Nyeheder. Redigeret af Pastor Ridder Vastholm. Trykt og forlagt af Peter Magnus. No. 4 Løverdagen den 13 Januar 1827. 13de Aar. Med Kongelig allernaadigst Tilladelse, at forsendes med Brevposten i Danmark og Hertugdømmene. ARIIISSI Om de Portugisiske Anliggender. Disse have sat og sætte endnu det Engelske Fol i en meget urolig Bevægelse; ikke allene fordi dette er ugunstigt stemt mod det Partie, som for nærværende Tid har Overhaand i Spanien; eller fordi det er det saa magtpaaliggende at soutinere sin Jndflydelse i Portugal, som fordi de vare og ere af den Natur, at de kunne let have en Krig med Frankerige til Følge; da man paastaaer der gives ogsaa et Partie af stor Jndflydelse i Frankerige, som nogle kalde det Apostoliske og andre Congregationen, og som skal i høi Grad være misfornøiet med den Portugisiske Constitution og give Rebellernes Foretagender sit fulde bifald. Det Parties Jndflydelse tilskrives endog den bekiendte Slutningsphrase i Kongen af Frankerigs Tale fra Thronen, hvilken uagtet Talens øvrige fredelige Jndhold, dog fremstillede Krigen som en Muelighed. Denne Phrase opvakte en stor Sensation i England; og Bladet Globe sagde derom følgende: Det geraader ikke den Franske Regiering til Ære, at den efter at have cappelleret sin Ambassadeur endnu yttrer Tvivl om sine videre Hensigter. Vi troe at den Franske Regiering ønsker at den Portugisiske Constitution kund blive styrtet, men tillige at undgaae at komme i Krig med England. Den maatte derfor afholde Kong Ferdinand fra at compromittere sig og Nødsfald tvinge ham dertil ved Trudsler eller Magt. Men Frankerige synes at være foruroliget af et Jesuitisk og aristoratisk Partie, som modsætter sig enhver Forbedring i Menneskeslægtens Tilstand. Dette kan vel nu ikke handle aabenlyst, men formaaer dog ofte at drive meere igjennem end Ministerne selv, Spanien bliver fuldkomment behersket af et saadant Partie, som er nøie forbundet med det Franske. Ifølge Efterretninger fra Portugal synes den Franske Ambassadeur i Madrid at have faaet sine Jnstructioner af dette Partie. Fredens Vedligeholdelse eller Udbruddet af en Krig beroer saaledes paa om den offentlige eller den hemmelige Regiering i Frankerige er den stærkeste.
Den Vest-Sjællandske Avis, 1827-01-13
J de Deputeredes Kammer gik det endnu heftigere til; Hr. Hyde de Neusville, som kalder Hr. Cannina den første Jacobiner i Europa og Hr. de la Bourdonnaie, som kalder Krigen i Portugal Hr. Cannings Krig og de Radicales Krig, traadte med Heftighed op imod hans Udeladelser; Hr. Hyde androg paa at der skulde indrykkes i Takadressen et Sted for at hævne Frankerigs Ære, som var bleven saa uværdigt behandlet for det Engelske Parlament i Hr. Cannings Tale, og for Pairernes Kammer i den Tale, som var paanødet Hr. v. Damas. Ministerne giendreve imidlertid disse Jnvectiver og Amendementet gik ikke igiennem. Desuden har Hr. Canning i en trykt Udgave af sin Tale, som han selv har giennemgaaet i Forveien, modereret Udtrykkene, saa at den ikke der viser sig saa affectfuld som den holdne; dette omtalte Ministeren Hr. v. Villele, med følgende Ord til Svar paa en Tale af General Sebastiani, at Hr. Cannings hovmodige Veltalenhed havde kun fundet faae Beundrere, og at han desuden selv havde bag efter næsten fornægtet sin egen Tale, i det mindste fundet sig beføiet til at berigtige den. Ogsaa skal Hr. v. Villele have sagt til Svar paa Hr. de la Bourdonnaies Tale, at dersom England uden Overlæg og uden Aarsag vil forstyrre den almindelige Fred i Europa, saa ville alle Europæiske Magter foreene sig imod det. (Man seer forresten ved at læse de vidtløftige Taler i Kammenne som gientage de samme Jdeer og Ministernes Svar: at det di ficile i Frankerigs nærværende Forhold, og hvilke naar man skal slutte sig til hvorledes Sagerne nu staae af Kongens Svar til Deputationen fra de Deputeredes Kammer, ikke er endnu saa aldeeles hævet, bestaaer i den Franske Armees Ophold i Spanien. Den Franske Regiering vil nok tillade Englænderne at raade i Portugal, men paa ingen Maade indvilge at dens Armee skal rømme Spanien. Det er at ønske og at haabe at den nationale Animositet, ikke skal gaae over i Cabinetterne). Af Oppositionen eller af Forsvarerne for det constitutionelle Partie i Portugal udmærkede sig især to Talere, General Sebastiani og Hr. Benjamin Constant. Den Første berørte den meget omfindtlige Punkt, hvorfor der ikke var anstillet Undersøgelse om den Franske Ambassadeurs i Madrid Hr. de Monstiers Forhold, som den Portugisiske udenlandske Minister havde offentlig anklaget, eller hvorfor denne Undersøgelse ikke var bleven bekiendtgjort, og den Anden bebreidede Marqvien af Chaves Forsvarere, at de holdt slet over Legitimiteten, naar de forsvarede denne Oprører imedens de havde fordømt Riego.
Den Vest-Sjællandske Avis, 1827-01-13
Den vigtigste Oplysning om de Portugisiske Anliggender erholdes imidlertid af den Portugisiske udenlandske Ministers Hr. v. Almeides Jndberetning i de Deputeredes Kammer om Portugals og Spaniens Forhold; den er vidtløftig, men dens væsentlige Jndhold er følgende: Han havde længe fundet det at være klogt at fortie det passerede; men nu holdt handet ikke allene for nødvendigt at tale, men ogsaa for at være en Forbrydelse at lagttage Tausheden længere. Han havde den 3die August overtaget Departementet for de udenlandske Anliggender, og siden den Tid havde Portugal befundet sig i den vanskeligste Forfatning; Constitutionen, som Don Pedro havde skiænket Landet, og som er et Mindemærke om Viisdom og en Kilde til Velfærd blev forhadt af Spanien og næsten misforstaaet af alle andre Nationer paa Storbrittannien nær. Men havde ogsaa de store Magter i nogen Tid ikke taget nogen afgjort Beslutning, saa have de dog siden erkiendet Constitutionens Legimitet; ikke at tale om Storbrittannien; og naar kun Portugal har denne eene Magt til Ven saa har det intet at frygte. – Da der skulde aflægges Eed paa Constitutionen tiltoge Spaniens Jntriquer, og en Deel Portugisere flygtede til dette Land, hvor de bleve modtagne paa en glimrende Maade, og forledede derfra andre til at følge deres Exempel. Den Portugisiske Gesandt i Madrid vægrede sig ved at aflægge Eden. Jnfant inden Regentinden besluttede nu at afsende Greven af Villa Real, som overordentlig Gesandt til det Spanske Hof, men dette vægrede sig ved at modtage ham; en Vægring, som allene kunde retsær iggiøre et Fredsbrud. Men da den Portugiske Regiering vidste, at Cabinettet i Madrid blev behersket af en Faktion og det tillige vilde udvise al muelig Moderation, saa fik Greven Ordre til blot at forlange Deserteurernes Bortfiernelse fra Grændserne, og Udleveringen af de Effekter, de havde bortført med sig fra Portugal; men dette blev ikke tilstaaet ungter den Engelske Ambassadeur understøttede Anmodningen. Endelig erklærede den Spanske Minister for de udenlandske Anliggender, at Fordringerne skulle blive opfyldte og tillige at den berygtede Visconde, af Canellas havde faaet Ordre til at forlade Spanien. Om den Spanske Regiering virkelig har udstædet befalinger dertil er uvist, men saameget er i det mindste vist, at de ikke bleve efterkommede. De Spanske Authoriteter vedbleve at begaae alle Slags fiendtlige Handlinger mod Portugal. Endelig blev Masken aflagt.
Den Vest-Sjællandske Avis, 1827-01-13
Jmedens den Spanske Regiering bestandig lovede, at ville lade Deserteurernes Vaaben udlevere fik disse dem ikke allene igien; men de bleve endog forsynede med flere, og Portugal blev angrebet paa forskiellige Punkter. Jnfantinden Regentinden gav derpaa Ordre til at der skulde tilkiendegives den Spanske Gesandt i Lissabon, at hans Funktioner vare suspenderede, og to Courere bleve afsendte til den Portugisiske Gesandt i Madrid for at forlange Satisfaction, og at den Portugisiske Constitution skulde erkiendes af det Spanske Hof inden 48 Timers Forløb Tillige saae nu Regieringen sig nødsaget til at betiene sig af den af Kammerne tilstaaede Bemyndigelse til at forlange Storbrittanniens traktatmæssige Hielp. Ministerne sluttede sin Jndberetning med at fremsætte følgende tre Aarsager, til den Spanske Regierings Forhold. 1) De Portugisiske Rebellers Jndskydelser fornemmelig Visconde de Canellas, Marqvien af Chaves, Visconde af Monte Allegros, Magessis og flere. 2. Den Apostoliske Junta, som i lang Tid regierer det Spanske Cabinet. Denne Junta, som udstrækker sine Grene til Portugal og som er sammensat af Mennesker, hvilke under Religionens og Roialismens Maske skiule de skrækkeligste Forbrydelser. Denne skammelige Junia er udentvivl det menneskelige Selskabs største Pest i den nyere Tid og maae betragtes som Thronens, Alterets og Civilisationens frygteligste Fiende.
Den Vest-Sjællandske Avis, 1827-01-13
3. Den Franske Ambassadeur i Madrid Marquis de Moustier, hvis Forhold har meget forviklet vore Underhandlinger. Men man maae ikke forvexle denne Diplomat med hans Regiering hvilken har meddeelt Portugal de største Venskabs Forsikkringer, til hvilken man skylder at sætte en fuldkommen Tillid. Men Marqvis de Mou stier har ved sin Utilbøielighed til at adlyde de Jnstructioner hans Regiering har givet ham skadet Portugal overordentlig og tilintetgjort alle Hs. Allerchristelige Mai stæts gode Hensigeer mod det. (Han havde nemlig i en Skrivelse af 11te November 1826 vægret sig ved at understøtte ders Opfordring til den Spanske Regiering om at erkiende den Portugisiske Constitution.
Den Vest-Sjællandske Avis, 1827-01-13
Nyeste Post-Efterretninger. Den Østerrigske Jagttager beretter følgende: Jfølge Efterretninger fra Zante af 1ste December var Jbrahim Pascha den 5te November ankommen med 5000 Mand til Modon fra Tripozoloza, hvor han havde ladet blive en Garnison af 1000 Mand tilbage; 2 Dage efter Ankomsten fandt den høitidelige Aabning af et Firman fra Sultanen Sted, tilligemed Uddeelingen af de Presenter som han havde tilsendt Jbrahim og nogle andre Chefer. Jbrahim selv fik een med Diamanter besat Sabel af 10,000 Piastres Værdie. Han havde begivet sig til Modon for at oppebie den Ægyptiske Expeditions Ankomst (som er indløben. i Navarino den 1ste December) den 23de November afseilede Expeditionen fra Alexandria, hvorom berettes saaledes derfra: Den 5te Ægyptiske Expedition er i Dag afseilet til Candia og Morea. Den bestaaer af 4 Fregatter, 6 Corvetter 23 Brigger, 2 Goeletter og 3 Brandere tilsammen 36 Krigskibe. Den ledsages af 16 Tyrkiske og 30 Europæiske Transportskibe, saaledes ialt 88 Skibe stærk Transportskibene have alSlags Mundforraad og 10,000 Munderinger ombord. Om Natten til den 29de October kom der i Havnen i Alexandrien Jld i Transportskib, Aurora, som opbrændte med de 6000 Munderingsstykker, som det havde ombord. Vicekongen gav ved Telegraphen sit Hovedmagazin i Caro strax Ordre til at erstatte Tabet og inden 2 Timers Forløb havde han Svar tilbage i Alexandrien. Krigskibene have Munition, Vaaben og 1 Million Rigsdaler ombord, men ingen Tropper. Den øverste Chef for Expeditionen er Vicekongens Svigersøn Gouverneur i Alexandrien Moharrem Bei, som assisteres af den forhenværende Neapolitanske Søelieutenant Giacomo Facarino. Næstcommanderende er Mahomed Aga fra Cavalla Mehemed Alis Landsmand og Yndling. Expeditionens Bestemmelse skal blot være at tilføre Jbrahims Armee Levnetsmidler og Munition og derpaa strax vende tilbage til Alexandrien. Paa Delta ere udtagne 236 Fellehs, eller Arabiske Bønder, som ere bestemte til Marinen og blive exercerede og eqvirerede i Alexandrien. De blive øvede paa 2 Fregatter og 2 Corvetter, som ligge som Vagtskibe i Havn n. - Jfølge Efterretninger fra Triest af 25de December skal den Ægyptiske Flaade inden den løb ind i Navarino have mistet et Tyrkisk Transportskib ved Storm og faaet 2 Krigskibe meget beskadiget. – Det skal være vist at den franske Ambassadeur i Constantinovel underhandler der om at tilveiebringe en Udsoning imellem Porten og Grækerne og om at Fiendtlighederne strax høre op. – Det hedder, at Marqvien af Ribeaupierre vil den 22de December afreise fra Odessa for at begive sig til Constantinopel.
Den Vest-Sjællandske Avis, 1827-01-13
Vi kunne vente med næste Post at høre Hertugen af Yorks dødelige Afgang. Han er nu saa svag, at han ikke kan nyde andet end flydende Ting og Vandet, hedder det, er gaaet ham optil over Knæerne. Han besøges uafladeligen af Kongen og af sine Sødskende. Den sidste Efterretning er fra den 2den Januar. Han leed dengang mindre; men hans Tilstand er dog bleven i det hele endnu mere farlig.
Den Vest-Sjællandske Avis, 1827-01-13
Ved Nytaarsgratulationen fra Municipalitetet, i Paris, har Kongen af Frankerige atter udeladt sig paa en Maade at Fredens Vedligeholdelse er ikke saa aldeles sikker, thi han sagde: at han haabede at Gud vilde understøtte hans Ønsker og hans Anstrængelser derfor. Hr. Bouville har de Deputeredes Kammer med grændseløs Forbittreise anklaget den Engelske Regiering for at den søger at befordre Oprør i alle Lande. Ministerne Hr. von Villele og Hr. von Damas have maattet forsvare sig i de Deputeredes Kammer imod den Beskyldning at Frankerige vil forlade den hellige Alliance for at alliere sig med England; de forsikrede at alle de store Magter ere paa det nøieste forbundne med hinanden. Hele Paris er i en overordentlig Giæring angaaende den nye Forordning om Trykkefriheden. J Bladet Courier Francais af 3te December er indrykket et overmaade heftigt Stykke imod Ministeren Hr. Peyronnet i denne Anledning, hvorfor Redacteuren er bleven citeret for Poli icretten, hvilket han anmeldte i en høist lidenskabelig Tone. Et Beviis paa den offentlige Stemning er, at Abonnementet paa denne Avis er siden taget overordentlig til, saare heftige Debatter er allerede forefaldne derom i de Deputeredes Kammer, hvor Hr. Kasimir Perrier, udelod sig med megen Heftighed.
Den Vest-Sjællandske Avis, 1827-01-13
Efterretningen om at Kongen af Spanien endnu ikke saa ganske har antaget det Engelske Ultimatum har ikke gjort nogen god Virkning i London paa Stoks. Det samme er Tilfældet, med den Nordamerikanske Præsidents Budskab af 5te December, som er ankommen til London, og som bebuder en temmelig Misforstaaelse imellem de Forenede Stater og England. – Den Columbiske Vicepræsident har befalet en offentlig Statssorgs Anlæggelse for de afdøde Nordamerikanske Præsidenter Adams og Jefferson. – Et Rygte sier, at General Paez skal have udsonet sig med den Columbiske Regiering. Donna Maria da Glorig har skrevet et Vers til sin Fader, paa hans Geburtsdag, hvori hun siger, at han ikke bør kaldes Pedro den 1ste, men hellere den sidste, fordi ingen Keiser vil blive som han. - Brasilianerne skulle i en stormfuld Nat den 28de September have mistet Fregatten Gentil Amerikan paa 40 Kanoner 28 Skibe vare desuden strandede og 6 sank i Havnen ved Montevideo.
Den Vest-Sjællandske Avis, 1827-01-13
De to Krigskibe fra Chili ere ankomne til Kysterne af Buenos Ayres og Admiral Brown skal allerede beskyde dermed Staden Maldonado.
Den Vest-Sjællandske Avis, 1827-01-13
Buenos Ayres vil ikke erkiende den nye Republik Præsidenten Rivadavia ønsker Kri Bolivia. gens Fortsættelse; men et stort Partie ønsker FreDen 7de og 8de November er Øen Te den. neriffa bleven paa det rædsomste ødelagte ved en frygtelig Orkan, der var forbunden med uhyre Regnskyl; man bemærkede en svag Jordrystelse; Nogle Skyepomper sprang i Biergene; Vandstrømme styrtede ned fra dem og ødelagte heele Byer, Kirker og Klostere; henimod 1000 Men nesker have mistet Livet og over 20 Spanske Skibe ere strandede paa Kysten. - Et Monument over den bekiendte Commodore Beering er den 24de Juli forrige Aar blevet oprettet paa Kamtschatka.
Den Vest-Sjællandske Avis, 1827-01-13
Den Würtembergske Statsgield beløber sig til noget over 27 Mill. Gylden.
Den Vest-Sjællandske Avis, 1827-01-13
Jndenlandske Efterretninger. J Anledning af Hs. Maj. Kongens høie Fødselsdag kan i næste Maaned ventes opført paa Kiøbenhavns Theater, Ferdinand Cortez, heroisk Opera i 3 Acter, med Musik af Spontini.
Den Vest-Sjællandske Avis, 1827-01-13
Hs. Exellence Hr. Geheime-Stats- og Justitsminister v. Kaas befinder sig efter Omstændighederne temmelig vel, og kan fatter nyde passende Næringsmidler, hvorfor Lægerne have det bedste Haab om Hs. Exellences Restitution.
Den Vest-Sjællandske Avis, 1827-01-13
Altona gav den Russiske Mecanicus, Hr. v. Mekold (En Elev af den berømte Pinetti)
Den Vest-Sjællandske Avis, 1827-01-13
Nytaarsdag en Forestilling paa Theatret, som vandt det meest udmærkede Biefald. Til hans overordentlige Konster hører, at han to Gange lod 10 Soldater skyde paa sin Kone med Geværer som de selv ladede, og Kuglerne, som sprang tilbage uden at giøre mindste Virkning, vare endnu varme, da de optoges af Tilskuerne. (Hemp. Av.)
Den Vest-Sjællandske Avis, 1827-01-13
Beltpassage. Fra den 8 til den 10de Januar ere udreiste: Til Fyen. Kongelig Dansk Hofraad og Læge Moresco med Kone; Lieut. Jacobsen. Til Sielland. Consul Hoppe; Oberst Guldberg, Sek. Lieut. Sehestedt Ritm. Schulz: Prem. Lieut. ved Trondhiemske ridende Jægerkorps Juel; Consul Lorch; Kiøbmand Bruun; Sekretair Landsover- samt Hof- og Statsretsprocurator Schønberg; Kiøbmand Hansen; Stud. Bruun; Stud. Theol. Lange; Jfr. Brasch; Jngenteurcapt. Caroc.
Den Vest-Sjællandske Avis, 1827-01-13
Kjøbenhavns Børs, d. 9 Januar 1827. Cours. Hamborg 2 M. – a vista 224 Spec. 226. (Den 9. December 1826, 210.) Discont. 5 PC. Sver solgtes til 13 Rbmk. 9 s. (Jfjor12 Rbmk. 9 1/2 s.) Kongl. Oblig. (uden Renter) 83 1/2 a 84 Rbd. Sedl. (Jstor 80 a 80 1/4) Nationalbank-Obligationer (af Laanet d. 2den Febr. 1820) uden Renter i r. S. 100 1/2 a 101 Rbd. - Dito i Sedler 113 1/2 a 114 Rbd. 3 PC. Rigsbank=Obligation, Renten pr. 6te Jan. 90 a 91 1/2. Norske Laan, til 6 PC. 103 1/2 a 104. Ditoldito til 4 PC. 93 a 93 1/2.3 PC. Engelske Laan ved Wilson & Comp. 58. Norske Rigsbanksedler 155 a 156 Rbd.. (Jstor 188. Svenske Sedl. 3 Mk. 1 s. a - s. pr. 1 Rd. Rigsgield. 1 L. Sterl. beregnet til 14 Bmk.
Den Vest-Sjællandske Avis, 1827-01-13
Kiøbenhavns Havnepriser. den 6te Januar 1827. Holstensk Hvede, Rbd. - Mk. 5 s. a 2 Rbd. - Mk. - s. Siellandsk dito, Rbd. Mk. - s. a Rbd. - Mk. - s. Lollandsk dito, 6 Rbd. 2 Mk. - s. a 6 Rbd. 4 Mk. - s. Holstensk Rug, Rbd. - Mk. - s. a 2 Rbd. - Mk. - s. Dansk dito 6 Rbd. 4 Mk. - s. a 6 Rbd. 5 Mk. - s. Østersøisk dito, Rbd. Mk. s. a 2 Rbd. - Mk. - s. Byg, 5 Rbd. 4 Mk. - s. a 6 Rbd. - Mk. - s. Havre, 4 Rbd. 4 Mk. - s. a 5 Rbd. - Mk. - s. Ærter, Rbd. Mk. - s. a Rbd. - Mk. - s. Holstensk Smør 56 Rbd. - Mk. - s. a 64 Rbd. - Mk. - s. Fyensk dito, 48 Rbd. - Mk. - s. a 56 Rbd. - Mk. s. Siæll. dito 52 Rbd. - Mk. - s. a 64 Rbd. Mk. - s. Alt pr. Tønde i Rigsbankpenge Sedler og Tegn. Bøgebrænde-Rbd. a 2 Rbd. - Mk. pr. Favn. nu
Den Vest-Sjællandske Avis, 1827-01-13
AVERTISSEMENTS. At Stud, theol. Michael Falch Baade, fød i Bergen 1771, er, som Kirkesanger og Skolelærer i Boeslunde fra 1813, efter fire Maaneders Sygeleie af Brystsvaghed ved Døden afgaaer den 9de Januar 1827. bekiendtgiøres for hans fraværende Slægt og mange ærede lenner og Bekiendtere.
Den Vest-Sjællandske Avis, 1827-01-13
Hvor paa det, den Brullaanske Avis No. 3 indsendte Spørgsmaal til Directionen for Slagelse forenede dramatiske Selskab. Stagelse forenede Dramatiske Selskab formener at kunne være bekiendt hvad det siden dets Oprindelse har intenderet og gjort for Trængende, og maa derfor ansee enhver Erindring i saa Henseende, af hvor ædel en Grund samme end maatte flyde, for at være – mildest talt udig. Hvad Selskabet i Fremtiden vil udrette for Trængende, maa den med syv Stierner betegnede Anonymus imidlertid gierne smigre sig selv ved at ansee som en Virkning af sin deeltagende Følelse for de Armes Tarv og Selskabets Hæder; da Selskabet derimod vil dide at forbeholde sig sin egen Bevidsthed om de Grunde, der bestemme det til at vælge Tid og Maade til at søge at giøre vel. – Havde iøvrigt Spørgerens Humanitet været ligesaa stor, som hans Enthusiasmus for gode Exempler, saa vilde han have vogtet sig for, paa Publicitetens Vei at fremkomme med en Opfordring, der let maatte forekomme Een eller Anden, som en indtrekte Anke; og havde hans ved det paaberaabte gode Exempel vakte Ædelmod givet ham Tid at tage Tidernes Tegn i Betragtning, vilde han have indseet, at Tiden til at hielpe endnu ikke er forbi – ja at den Tid endog nep ne endnu er saa aldeles forhaanden, paa hvilken en uventet Hielp kan være i saa høi Grad vigtig for den Trængende, at ubenævnt Deeltagelse endeligen maae blæse i Bannen. Stagelse den 12te Januar 1827. Directionen.
Den Vest-Sjællandske Avis, 1827-01-13
Creditorene i Stervboet efter afgangne Temmermand Hendrik Kyster paa Saltøe, indkaldes herved med 12 Ugers Barsel, at melde sig hos undertegnede Skifteforvalter med deres Fordringer. Forsløv pr. Ringsted den 28de Decbr. 1826. Leuning.
Den Vest-Sjællandske Avis, 1827-01-13
Det afdøde Muurmester F. A. Hertz og efterlevende Enkes Boe tilhørende Huus paa denne Kiøbstæds Skovsøegade, stilles herved til 4de og sidste Auction, som af Onsdagen den 17de denne Maaned, Middag Kl. 12 paa Raadstuen. Gude. Slagelse den 7de Januar 1827. Fra Pressen er udkommen: Hesteavlen i Danmark, dens fordums Ypperlighed, Aarsagerne til dens Aftagelse og Midlerne til dens Opkomst. Resultater af en Jndenlandsreise (foretagen med Hs. Majestæts allernaadigste Understøttelse) i Sommeren 1826. Ved GeneralkrigsFommissar Dr. Med. J. V. Neergaard.
Den Vest-Sjællandske Avis, 1827-01-13
Dette Skrift (9 1/2 Ark stort faaes i Kiøbenhavn i den Wahlske Boghandling, Ulfeldsplads No. 118, i Slagelse hos Hr. Bogtrykker Magnus, i Sorøe hos Hr. Boghandler Holm, i Nestved hos Hr. Norberg; i Callundborg hos Hr. Brandt for 6 Mk. heftet.
Den Vest-Sjællandske Avis, 1827-01-13
J Løbet af Maanederne fra nu af til 1ste Juli førstkommende ønske Bagerne her i Byen sig leveret et Qvantum reen og forsvarlig Rug. Den eller de som ville indgaae at levere samme med 10 a 20 Tdr. af Gangen, at modes om i saa Henseende at henvende sig til Undertegnede. Slagelse den 5te Januar 1826. Fiolich. A. Harder. Hayer. Schaffer. Honge. Beboelseskielderen i min Gaard kan erholdes til Leie til Paaske Flyttetid. H. A. Schou.
Den Vest-Sjællandske Avis, 1827-01-13
Hos en Familie paa Landet kan strax eller til Paaske Flyttetid 3 a 4 umeublerede Værelser erholdes til Leie samt Kost i Huset for en efter Tiderne billig Betaling. Man behager desangaaende at indlevere en Billet i Avis-Expeditionen mærket P. L.
Den Vest-Sjællandske Avis, 1827-01-13
Hos Undertegnede modtages alle Sorter Damefvening De Ærede, efter Maal og tillige fiin Linnedsyening. som vil forunde mig deres Arbeide, skal finde en reel Behandling og hurtig Expedition. Ringsted den 9de Januar 1827. M. Wadum.
Den Vest-Sjællandske Avis, 1827-01-13
Den Beboelses-Leilighed, tilligemed nogle Fag Udhuus som Hr. Lieutenant v. Jacobsen beboer, er at faae til Leie førstkommende Paaske Flyttetid. L. Nielsen, Smed.
Den Vest-Sjællandske Avis, 1827-01-13
En af mine Beboelseskieldere er tilleie. Zachariæ
Den Vest-Sjællandske Avis, 1827-01-13
Et Sæt affemte Breder til et Par Heste er tilkjøbs hos Hr. Sadelmager Raadicop i Ringsted. En beqvem Boepæl med Hauge og Udhuus, indrettet til en Familie udenfor Bondestanden, beliggende 3/4 Miil fra Nestved er at erholde strax eller til förstkommende Flyttetid tilleie.
Den Vest-Sjællandske Avis, 1827-01-13
Ligeledes kan om ønskes den fornödne Ilde brændsel og Melk imod Betaling leveres. De Reflekterende vilde behage derom i portofrie Breve at henvende sig til Hr. Brændeviinsbrænder Gallei Nestved.
Den Vest-Sjællandske Avis, 1827-01-13
For en Familie udenfor Bondestanden kan i Slaglille, Sogn til anstundende 1ste Mai erholdes en Boelig tilleie, bestaaende af 2de Værelser med Sovekammer, Spiiskammer og Kiøkken, samt fornødent Udhuus, og den i ved Stedet værende Hauge, og kan, om forlanges, erholdes Græsning til en Koe, Vilkaarene kan erfares hos Skolelæreren i Slaglille ved Sorøe, der afhandler det Fornodne.
Den Vest-Sjællandske Avis, 1827-01-13
En confirmeret Dreng, som har Lyst at lære Grovsmed Professionen, kan strax blive antaget i Lære hos Dyrlæge Erichsen i Slagelse.